**Suim, cuminţi suim**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suim, cuminţi suim

Sub stele trece-o apă,

pe dealuri cad zăpezi

şi singur îţi urmezi,

cu razele de soare,

pe ape schimbătoare

ce repezi curg şi reci,

spre locurile seci,

lumina de sub pleoapă.

Suim, cuminţi suim,

pe dealuri etamină,

ţesută cu lumină,

cu umbre line, reci,

pe năluciri-poteci,

spre case rătăcite,

cu garduri răsucite

în timp, ca lanţuri moi

şi-acoperiş vâlvoi,

din paie obosite,

de vânturi alungite.

Suim, cuminţi suim,

spre tot ce plănuim!